ระเบียบศาลรัฐธรรมนูญว่าด้วยการบริหารงานบุคคลพ.ศ. 2557------------------------------------------------- โดยที่เป็นการสมควรปรับปรุงระเบียบศาลรัฐธรรมนูญว่าด้วยการบริหารบุคคล เพื่อให้การกําหนดตําแหน่งและการได้รับเงินเดือนของข้าราชการสํานักงานศาลรัฐธรรมนูญสอดคล้องกับการกําหนดตําแหน่งและการได้รับเงินเดือนของข้าราชการพลเรือนสามัญ อาศัยอํานาจตามความในมาตรา 6 วรรคหนึ่ง (2) (3) (11) และวรรคสอง แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการบริหารงานบุคคล พ.ศ. 2557"ข้อ ๒ ระเบียบนี้ให้ใช้บังคับตั้งแต่วันที่ 2 ตุลาคม พ.ศ. 2557ข้อ ๓ ให้ยกเลิกระเบียบศาลรัฐธรรมนูญว่าด้วยการบริหารงานบุคคล พ.ศ. 2544ข้อ ๔ ให้มีองค์กรกลางบริหารงานบุคคลในสํานักงานศาลรัฐธรรมนูญ เรียกโดยย่อว่า "อ.ศร." ประกอบด้วยตุลาการศาลรัฐธรรมนูญทุกคน โดยมีประธานศาลรัฐธรรมนูญเป็นประธาน อ.ศร. มีอํานาจหน้าที่เกี่ยวกับการบริหารงานบุคคล ตีความและวินิจฉัยปัญหาที่เกิดขึ้นเนื่องจากการใช้บังคับตามระเบียบนี้ ให้เลขาธิการสํานักงานศาลรัฐธรรมนูญทําหน้าที่เลขานุการ อ.ศร. และรองเลขาธิการสํานักงานศาลรัฐธรรมนูญทําหน้าที่ผู้ช่วยเลขานุการ อ.ศร.ข้อ ๕ การประชุม อ.ศร. ต้องมีตุลาการศาลรัฐธรรมนูญมาประชุมไม่น้อยกว่ากึ่งหนึ่งของจํานวนตุลาการศาลรัฐธรรมนูญทั้งหมดเท่าที่มีอยู่ จึงจะเป็นองค์ประชุม ในการประชุม อ.ศร. ถ้าประธาน อ.ศร. ไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกตุลาการศาลรัฐธรรมนูญคนหนึ่งทําหน้าที่เป็นประธานในที่ประชุม การวินิจฉัยชี้ขาดให้ถือเสียงข้างมาก ถ้ามีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๖ ในการบริหารงานบุคคลของสํานักงานศาลรัฐธรรมนูญ ให้มีคณะอนุกรรมการเพื่อทําหน้าที่เป็นคณะอนุกรรมการข้าราชการสํานักงานศาลรัฐธรรมนูญ เรียกว่า "คณะอนุกรรมการข้าราชการสํานักงานศาลรัฐธรรมนูญ" เรียกโดยย่อว่า "อ.กศร." ประกอบด้วยตุลาการศาลรัฐธรรมนูญที่ประธานศาลรัฐธรรมนูญมอบหมายเป็นประธาน เลขาธิการสํานักงานศาลรัฐธรรมนูญ รองเลขาธิการสํานักงานศาลรัฐธรรมนูญ จํานวน 2 คน ผู้ทรงคุณวุฒิด้านการบริหารทรัพยากรมนุษย์และผู้ทรงคุณวุฒิด้านกฎหมายจํานวน 2 คน ข้าราชการสํานักงานศาลรัฐธรรมนูญ ผู้ดํารงตําแหน่งประเภทอํานวยการระดับสูงหรือประเภทวิชาการระดับเชี่ยวชาญขึ้นไปที่ประธานศาลรัฐธรรมนูญแต่งตั้ง จํานวน 1 คน รวมแล้วไม่เกิน 7 คน เป็นอนุกรรมการ โดยมีผู้อํานวยการสํานักพัฒนาระบบบริหารเป็นเลขานุการและผู้อํานวยการกลุ่มงานบริหารทรัพยากรมนุษย์ เป็นผู้ช่วยเลขานุการ ให้สํานักพัฒนาระบบบริหารเป็นฝ่ายธุรการของ อ.กศร.ข้อ ๗ อ.ศร. มีอํานาจตั้งกรรมการหรืออนุกรรมการเพื่อทําการใด ๆ ตามที่ อ.ศร.มอบหมายข้อ ๘ การกําหนดคุณสมบัติ การคัดเลือก การบรรจุ การแต่งตั้ง การทดลองปฏิบัติหน้าที่ราชการ การย้าย การเลื่อนตําแหน่ง การพ้นจากตําแหน่ง การเลื่อนขั้นเงินเดือน ค่าตอบแทนพิเศษการออกจากราชการ การสั่งพักราชการ การสั่งให้ออกจากราชการไว้ก่อน วินัย การสอบสวนและการลงโทษทางวินัย การร้องทุกข์ การอุทธรณ์การลงโทษ การรักษาราชการแทน การปฏิบัติราชการแทนการรักษาทะเบียนประวัติและควบคุมการเกษียณอายุของข้าราชการสํานักงานศาลรัฐธรรมนูญ ให้เป็นไปตามที่ อ.ศร. กําหนดในระเบียบนี้ หรือระเบียบอื่น การใดมิได้กําหนดไว้ในระเบียบนี้ ให้นํากฎหมายว่าด้วยระเบียบข้าราชการพลเรือนในส่วนที่เกี่ยวข้องกับข้าราชการพลเรือนสามัญ กฎ ก.พ. และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับโดยอนุโลมข้อ ๙ ในกรณีที่นํากฎหมายว่าด้วยระเบียบข้าราชการพลเรือน กฎ ก.พ. และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับนั้น ให้บรรดาอํานาจหน้าที่ของคณะบุคคลและบุคคลตามกฎหมายว่าด้วยระเบียบข้าราชการพลเรือน เป็นอํานาจหน้าที่ของคณะบุคคลและบุคคล ดังต่อไปนี้ (1) อํานาจหน้าที่ของคณะรัฐมนตรี ก.พ. ก.พ.ค. เป็นอํานาจหน้าที่ของ อ.ศร. (2) อํานาจหน้าที่ของ อ.ก.พ. กระทรวง และ อ.ก.พ. กรม เป็นอํานาจหน้าที่ของ อ.กศร. (3) อํา นาจหน้าที่ของนายกรัฐมนตรีและรัฐมนตรี เป็นอํา นาจหน้าที่ของประธานศาลรัฐธรรมนูญ (4) อํานาจหน้าที่ของปลัดกระทรวงและอธิบดี เป็นอํานาจหน้าที่ของเลขาธิการสํานักงานศาลรัฐธรรมนูญข้อ ๑๐ วันเวลาทํางาน วันหยุดราชการตามประเพณี วันหยุดราชการประจําปีและการลาหยุดราชการของข้าราชการสํานักงานศาลรัฐธรรมนูญ ให้เป็นไปตามระเบียบสํานักนายกรัฐมนตรีว่าด้วยการนี้และมติคณะรัฐมนตรี ส่วนผู้มีอํานาจพิจารณาหรืออนุญาตและอํานาจพิจารณาหรืออนุญาตการลาให้เป็นไปตามตารางแนบท้ายระเบียบนี้ข้อ ๑๑ ข้าราชการสํานักงานศาลรัฐธรรมนูญมี 4 ประเภท ดังต่อไปนี้ (1) ตําแหน่งประเภทบริหาร คือ ตําแหน่งบริหารระดับสูง ได้แก่ ตําแหน่งเลขาธิการสํานักงานศาลรัฐธรรมนูญ รองเลขาธิการสํานักงานศาลรัฐธรรมนูญ และตําแหน่งอื่นที่ อ.ศร. กําหนดให้เป็นตําแหน่งประเภทบริหารระดับสูง (2) ตําแหน่งประเภทอํานวยการ มีระดับ ดังต่อไปนี้ (ก) อํานวยการระดับต้น ได้แก่ ผู้อํานวยการกลุ่มงานหรือตําแหน่งอื่นที่ อ.ศร.กําหนดให้เป็นตําแหน่งประเภทอํานวยการระดับต้น (ข) อํานวยการระดับสูง ได้แก่ ตําแหน่งผู้อํานวยการสํานัก ผู้อํานวยการสถาบัน หรือตําแหน่งที่เรียกชื่ออย่างอื่นตามที่ อ.ศร. กําหนดให้เป็นตําแหน่งประเภทอํานวยการระดับสูง (3) ตําแหน่งประเภทวิชาการ ได้แก่ ตําแหน่งที่จําเป็นต้องใช้ผู้สําเร็จการศึกษาระดับปริญญาตามที่ อ.ศร. กําหนด เพื่อปฏิบัติงานในหน้าที่ของตําแหน่งนั้น มีระดับ ดังต่อไปนี้ (ก) ระดับปฏิบัติการ (ข) ระดับชํานาญการ (ค) ระดับชํานาญการพิเศษ (ง) ระดับเชี่ยวชาญ (จ) ระดับทรงคุณวุฒิ (4) ตําแหน่งประเภททั่วไป ได้แก่ ตําแหน่งที่ไม่ใช่ตําแหน่งประเภทบริหาร ตําแหน่งประเภทอํานวยการ และตําแหน่งประเภทวิชาการ ทั้งนี้ ตามที่ อ.ศร. กําหนด มีระดับ ดังต่อไปนี้ (ก) ระดับปฏิบัติงาน (ข) ระดับชํานาญงาน (ค) ระดับอาวุโส (ง) ระดับทักษะพิเศษข้อ ๑๒ ตําแหน่งข้าราชการสํานักงานศาลรัฐธรรมนูญจะมีในส่วนราชการใด จํานวนเท่าใดและเป็นตําแหน่งประเภทใด สายงานใด ระดับใด จะต้องใช้คุณสมบัติเฉพาะสําหรับตําแหน่งอย่างใดให้เป็นไปตามที่ อ.ศร. กําหนด โดยต้องคํานึงถึงประสิทธิภาพ ประสิทธิผล และไม่ซ้ําซ้อน ทั้งนี้ตามหลักเกณฑ์และเงื่อนไขที่ อ.ศร. กําหนด และต้องเป็นไปตามมาตรฐานกําหนดตําแหน่งตามข้อ 13ข้อ ๑๓ ให้ อ.ศร. จัดทํามาตรฐานกําหนดตําแหน่ง โดยจําแนกตําแหน่งประเภทและสายงานตามลักษณะงาน และจัดตําแหน่งในประเภทเดียวกันและสายงานเดียวกันที่คุณภาพของงานเท่ากันโดยประมาณเป็นระดับเดียวกัน ทั้งนี้ โดยคํานึงถึงลักษณะหน้าที่ความรับผิดชอบและคุณภาพของงานในมาตรฐานกําหนดตําแหน่งให้ระบุชื่อตําแหน่งในสายงานหน้าที่ความรับผิดชอบหลักและคุณสมบัติเฉพาะสําหรับตําแหน่งไว้ด้วยข้อ ๑๔ การให้ได้รับเงินเดือนและเงินประจําตําแหน่งของข้าราชการสํานักงานศาลรัฐธรรมนูญนอกจากที่กฎ ระเบียบของศาลรัฐธรรมนูญกําหนดไว้เป็นการเฉพาะ ให้นํากฎหมายว่าด้วยระเบียบข้าราชการพลเรือนในส่วนที่เกี่ยวกับข้าราชการพลเรือนสามัญ กฎ ก.พ. และระเบียบอื่นที่ออกตามความในกฎหมายว่าด้วยระเบียบข้าราชการพลเรือนมาใช้บังคับโดยอนุโลมตําแหน่งข้าราชการสํานักงานศาลรัฐธรรมนูญตําแหน่งใด ที่มิใช่ตําแหน่งที่กําหนดไว้ในระเบียบข้าราชการพลเรือนจะมีสิทธิได้รับเงินประจําตําแหน่งตามกฎหมายว่าด้วยระเบียบข้าราชการพลเรือนให้เป็นไปตามที่ อ.ศร. กําหนดข้อ ๑๕ ในกรณีที่มีเหตุพิเศษที่ไม่จําเป็นต้องดําเนินการสอบแข่งขัน อ.ศร. อาจคัดเลือกบรรจุบุคคลเข้ารับราชการและแต่งตั้งให้ดํารงตําแหน่งได้ ทั้งนี้ ตามหลักเกณฑ์และวิธีการที่ อ.ศร. กําหนดข้อ ๑๖ ในกรณีที่ อ.ศร. กําหนดให้ปริญญา ประกาศนียบัตรวิชาชีพ หรือคุณวุฒิใดเป็นคุณสมบัติเฉพาะสําหรับตําแหน่ง ให้หมายถึงปริญญา ประกาศนียบัตร หรือคุณวุฒิที่ อ.ศร. รับรองในกรณีที่มีเหตุผลและความจํา เป็น อ.ศร. อาจอนุมัติให้แต่งตั้งข้าราชการสํานักงานศาลรัฐธรรมนูญที่มีคุณสมบัติต่างไปจากคุณสมบัติเฉพาะสําหรับตําแหน่งตามที่กําหนดไว้ในมาตรฐานกําหนดตําแหน่งได้ข้อ ๑๗ การบรรจุบุคคลเข้ารับราชการเป็นข้าราชการสํานักงานศาลรัฐธรรมนูญและการแต่งตั้งให้ดํารงตําแหน่ง ให้ผู้มีอํานาจดังต่อไปนี้เป็นผู้สั่งบรรจุและแต่งตั้ง (1) การบรรจุและแต่งตั้งข้าราชการสํานักงานศาลรัฐธรรมนูญ ให้ดํารงตําแหน่งเลขาธิการสํานักงานศาลรัฐธรรมนูญ รองเลขาธิการสํานักงานศาลรัฐธรรมนูญ และผู้ดํารงตําแหน่งประเภทวิชาการระดับทรงคุณวุฒิ ให้ประธานศาลรัฐธรรมนูญเป็นผู้เสนอด้วยความเห็นชอบของ อ.ศร. เป็นผู้มีอํานาจสั่งบรรจุ และนําความกราบบังคมทูลเพื่อทรงพระกรุณาโปรดเกล้า ฯ แต่งตั้ง (2) การบรรจุและแต่งตั้งข้าราชการสํา นักงานศาลรัฐธรรมนูญ นอกเหนือจาก (1) ให้เลขาธิการสํานักงานศาลรัฐธรรมนูญเป็นผู้มีอํานาจสั่งบรรจุและแต่งตั้งข้อ ๑๘ เมื่อผู้บังคับบัญชาได้ดําเนินการทางวินัยตามระเบียบนี้ หรือดําเนินการสอบสวนข้าราชการสํานักงานศาลรัฐธรรมนูญซึ่งมีกรณีถูกกล่าวหาหรือมีเหตุอันควรสงสัยว่าเป็นผู้ไม่เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญแห่งราชอาณาจักรไทยด้วยความบริสุทธิ์ใจ หรือซึ่งมีกรณีถูกกล่าวหา หรือมีเหตุอันควรสงสัยว่าหย่อนความสามารถในอันที่จะปฏิบัติหน้าที่ราชการ บกพร่องในหน้าที่ราชการ หรือประพฤติตนไม่เหมาะสมกับตําแหน่งหน้าที่ราชการตามกฎหมายว่าด้วยระเบียบข้าราชการพลเรือน หรือสั่งให้ข้าราชการสํานักงานศาลรัฐธรรมนูญผู้ใดออกจากราชการไปแล้ว ให้รายงานผลการดําเนินการทางวินัย การสอบสวน หรือการสั่งให้ออกจากราชการต่อผู้บังคับบัญชาของข้าราชการสํานักงานศาลรัฐธรรมนูญ ตามลําดับจนถึงประธานศาลรัฐธรรมนูญ เมื่อประธานศาลรัฐธรรมนูญได้ดําเนินการทางวินัยหรือได้รับรายงานตามวรรคหนึ่ง และได้พิจารณาดําเนินการตามอํานาจหน้าที่แล้ว ให้รายงานไปยัง อ.ศร. ในกรณีที่ อ.ศร. ได้รับรายงานตามวรรคสอง เห็นว่าการดําเนินการดังกล่าวเป็นการไม่ถูกต้องหรือไม่เหมาะสม และมีมติเป็นประการใด ให้ประธานศาลรัฐธรรมนูญสั่งหรือปฏิบัติให้เป็นไปตามนั้นข้อ ๑๙ การอุทธรณ์คําสั่งลงโทษภาคทัณฑ์ ตัดเงินเดือน หรือลดเงินเดือน ให้อุทธรณ์ได้ภายในสามสิบวันนับแต่วันทราบคําสั่ง การอุทธรณ์คําสั่งของเลขาธิการสํานักงานศาลรัฐธรรมนูญ หรือประธานศาลรัฐธรรมนูญให้อุทธรณ์ต่อ อ.ศร. และให้ อ.กศร. เป็นผู้พิจารณาทําความเห็นเสนอต่อ อ.ศร. เพื่อพิจารณาอุทธรณ์เมื่อ อ.ศร. มีมติเป็นประการใด ให้ประธานศาลรัฐธรรมนูญสั่งหรือปฏิบัติให้เป็นไปตามนั้นข้อ ๒๐ การอุทธรณ์คําสั่งลงโทษปลดออกหรือไล่ออกให้อุทธรณ์ต่อ อ.ศร. ภายในสามสิบวันนับแต่วันทราบคําสั่งให้ อ.กศร. เป็นผู้พิจารณาทําความเห็นเสนอต่อ อ.ศร. เพื่อพิจารณาอุทธรณ์ เมื่อ อ.ศร.มีมติเป็นประการใด ให้ประธานศาลรัฐธรรมนูญสั่งหรือปฏิบัติให้เป็นไปตามนั้นข้อ ๒๑ ข้าราชการสํานักงานศาลรัฐธรรมนูญผู้ใดมีความคับข้องใจอันเกิดจากการปฏิบัติหรือไม่ปฏิบัติต่อตนของผู้บังคับบัญชา และเป็นกรณีที่ไม่อาจอุทธรณ์ได้ ตามข้อ 19 และข้อ 20ผู้นั้นมีสิทธิร้องทุกข์ตามหลักเกณฑ์และวิธีการที่ อ.ศร. กําหนดข้อ ๒๒ ประธานศาลรัฐธรรมนูญอาจมอบอํานาจเป็นหนังสือให้ตุลาการศาลรัฐธรรมนูญผู้ใดผู้หนึ่งเป็นผู้ปฏิบัติราชการแทนข้อ ๒๓ ในกรณีที่ประธานศาลรัฐธรรมนูญไม่อาจปฏิบัติราชการได้ ให้ตุลาการศาลรัฐธรรมนูญผู้ใดผู้หนึ่งที่ประธานศาลรัฐธรรมนูญมอบหมาย เป็นผู้รักษาราชการแทน และให้ผู้รักษาราชการแทนมีอํานาจเช่นเดียวกับผู้ซึ่งตนแทน ในกรณีที่ประธานศาลรัฐธรรมนูญไม่ได้มอบหมายให้ตุลาการศาลรัฐธรรมนูญผู้ใดเป็นผู้รักษาราชการแทน ให้ตุลาการศาลรัฐธรรมนูญผู้มีอายุสูงสุดในขณะนั้นเป็นผู้รักษาราชการแทนผู้รักษาราชการแทนตามวรรคหนึ่งและวรรคสอง อาจมอบอํานาจเป็นหนังสือให้ตุลาการศาลรัฐธรรมนูญผู้ใดผู้หนึ่งเป็นผู้ปฏิบัติราชการแทนข้อ ๒๔ การรักษาราชการแทนและการปฏิบัติราชการแทนของข้าราชการสํา นักงานศาลรัฐธรรมนูญ ให้นํากฎหมายว่าด้วยระเบียบบริหารราชการแผ่นดินมาใช้บังคับโดยอนุโลมข้อ ๒๕ ให้สํานักงานศาลรัฐธรรมนูญมีอํานาจหน้าที่เกี่ยวกับการจัดทําและรักษาทะเบียนประวัติของประธานศาลรัฐธรรมนูญและตุลาการศาลรัฐธรรมนูญ ตลอดจนการรักษาทะเบียนประวัติและควบคุมการเกษียณอายุราชการของข้าราชการสํานักงานศาลรัฐธรรมนูญข้อ ๒๖ ให้สํานักงานศาลรัฐธรรมนูญจัดให้มีแผนปฏิบัติงานเพื่อให้ข้าราชการสํานักงานศาลรัฐธรรมนูญจัดทําบันทึกผลการดําเนินงาน โดยให้เลขาธิการสํานักงานศาลรัฐธรรมนูญกําหนดหลักเกณฑ์และวิธีการและระดับของข้าราชการสํานักงานศาลรัฐธรรมนูญที่ต้องจัดทําบันทึกผลการดําเนินงานดังกล่าวทั้งนี้ เพื่อให้เกิดประสิทธิภาพและประสิทธิผลในการปฏิบัติราชการข้อ ๒๗ ให้ประธานศาลรัฐธรรมนูญเป็นผู้รักษาการตามระเบียบนี้ข้อ ๒๘ ในระหว่างที่ อ.ศร. ยังมิได้ออกระเบียบ ประกาศ หรือกําหนดหลักเกณฑ์เกี่ยวกับการบริหารงานบุคคลของข้าราชการสํานักงานศาลรัฐธรรมนูญเป็นอย่างอื่น ให้นําระเบียบ ประกาศหรือมติของ อ.ศร. เดิมก่อนวันที่ระเบียบนี้ใช้บังคับ มาบังคับใช้ในส่วนที่เกี่ยวกับการนั้นเท่าที่ไม่ขัดหรือแย้งกับระเบียบนี้ บรรดาการดําเนินการตามระเบียบ ประกาศ มติ คําสั่ง หรือการดําเนินการใด ๆ ของ อ.ศร.หรือของเลขาธิการสํานักงานศาลรัฐธรรมนูญที่ถูกยกเลิกตามระเบียบนี้ แต่ยังไม่แล้วเสร็จให้ดําเนินการต่อไปตามระเบียบ ประกาศ มติ หรือคําสั่งที่ใช้บังคับอยู่เดิมต่อไปจนกว่าแล้วเสร็จ และให้มีผลบังคับใช้ได้เว้นแต่ อ.ศร. จะกําหนดไว้เป็นอย่างอื่นผู้มีอํานาจลงนาม - ประกาศ ณ วันที่ 5 กันยายน พ.ศ. 2557 นุรักษ์ มาประณีต ตุลาการศาลรัฐธรรมนูญ รักษาราชการแทน ประธานศาลรัฐธรรมนูญ